16. ΝΟΜΟΣ υπ’ αριθ. 2882 της 23/26 Ιουν. 1954 (ΦΕΚ Α΄ 132)  Περί διατάξεών τινων, αφορωσών το ιδιωτικόν Προσωπικόν της Βασιλικής Αεροπορίας.  Άρθρον μόνον.-1.Εις το προσλαμβανόμενον παρά του Δημοσίου, δυνάμει του άρθρ. 40 του Α.Ν. 1846/1939 «περί του ιδιωτικού προσωπικού εν γένει του Κρατικού Εργοστασίου Αεροπλάνων» και του άρθρ. 138 του Νόμ. 5121/1931 «περί οργανισμού της Πολεμικής Αεροπορίας», ως συνεπληρώθη υπό του Α.Ν. 1062/1938, προσωπικόν της Βασ. Αεροπορίας εφαρμόζονται αι διατάξεις των άρθρ. 1 και 3 του Νόμ. 2112/1920, ως αύται ετροποποιήθησαν και συνεπληρώθησαν μέχρι τούδε, και των άρθρ. 3 και 5 του από 16/18.7.1920 εκτελεστικού τούτου Β.Δ/τος, ως προς τον χρόνον της προειδοποιήσεως δια την καταγγελίαν της συμβάσεως εργασίας και το ποσόν της καταβλητέας αποζημιώσεως. 2.Αποζημιώσεις, καταβληθείσαι μέχρι σήμερον βάσει των ως άνω διατάξεων εις απολυθέντας προ της ισχύος του παρόντος θεωρούνται ως αι προσήκουσαι τοιαύται.     3.Αι παρ. 1 και 2 του άρθρ. 14 του Α.Ν. 1846/ 1939 «περί ιδιωτικού προσωπικού του Κρατικού Εργοστασίου Αεροπλάνων» αι αφορώσαι μετάθεσιν εντός του Εργοστασίου και αποσπάσεις υπαλλήλων του Κ.Ε.Α. επεκτείνονται και εφαρμόζονται αναλόγως και δια το ημερομίσθιον ιδιωτικόν προσωπικόν του Κ.Ε.Α. 4.(Τροποποιείται η παρ. 3 του άρθρ. 5 του Α.Ν. 1014/1937). 5.Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.   